

REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | DJEČJI VRTIĆ OGLEDALCE  ERNESTINOVO |

KLASA: 003-05/23-01/4

URBROJ:2158-109-02-23-3

Ernestinovo, 22. siječnja 2024.g.

Temeljem članka 26. i 27. Zakona o radu (NN 93/14, 127/17, 98/19, 151/22, 64/23), članka 41. st.2. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) te članka 50. Statuta Dječjeg vrtića Ogledalce Ernestinovo, Upravno vijeće Dječjeg vrtića Ogledalce Ernestinovo na svojoj 46. sjednici Upravnog vijeća održanoj 22. siječnja 2024.g. donosi

**II. Izmjene i dopune Pravilnika o radu**

**Dječjeg vrtića Ogledalce Ernestinovo**

**Članak 1.**

Ovim II. Izmjenama i dopunama Pravilnika o radu, mijenja se Pravilnik o radu Dječjeg vrtića Ogledalce Ernestinovo od 11. srpnja 2023.g. s I. Izmjenama i dopunama Pravilnika o radu Dječjeg vrtića Ogledalce Ernestinovo od 6. listopada 2023.godine.

**Članak 2.**

Briše se članak 31.

**Članak 3.**

Mijenja se 1. stavak u članku 60. i sada glasi:

1. **„**Tijekom kalendarske godine radnik ima pravo na plaćeni dopust do ukupno najviše sedam (7) radnih dana za važne osobne potrebe, a osobito u slučaju:
   * sklapanja braka – 5 dana
   * sklapanja braka djeteta – 3 dana
   * smrti bračnog ili izvanbračnog druga, djeteta, roditelja, očuha, maćehe, posvojenika, posvojitelja – 5 dana
   * teške bolesti roditelja, bračnog ili izvanbračnog druga, djeteta, pastorka, posvojenika izvan mjesta stanovanja – 3 dana
   * većih oštećenja ili uništenja materijalnih dobara kao posljedica elementarnih nepogoda – 3 dana
   * stručnog školovanja ili stručnog osposobljavanja (polaganje stručnog ispita) – 5 dana
   * nastupanja na kulturnim ili športskim priredbama – 1 dan
   * obavljanja neodgodivih poslova ili smrti člana šire obitelji – 1 dan
   * odaziv na poziv sudskih i upravnih tijela – 1 dan
   * sudjelovanja na sindikalnim susretima, seminarima i obrazovanju za sindikalni rad i potrebe

radničkog vijeća – 2 dana

* + dobrovoljnog darivanja krvi – 1 dan
  + smrti roditelja supružnika, djedova/baka, braće ili sestara – 2 dana
  + selidbe u istom mjestu stanovanja -2 dana
  + selidbe u drugo mjesto stanovanja -4 dana“

**Članak 4.**

U članku 65. mijenja se stavak 4. i sada glasi:

„Za prethodni mjesec plaća i naknada plaće isplaćuje se najkasnije do 15. dana u mjesecu.“

**Članak 5.**

U članku 66. mijenja se prvi stavak i sada glasi:

„ Plaću radnika čini umnožak koeficijenta složenosti poslova radnog mjesta na koje je radnik raspoređen i osnovice za obračun plaće (u daljnjem tekstu: osnovica), uvećan za 0,5% za svaku navršenu godinu staža.

U istom članku briše se stavak 2.

**Članak 6.**

U članku 67. mijenja se stavak 2. i sada glasi:

„ Ako je radnik odsutan s rada zbog bolovanja prvih 42 dana pripada mu naknada plaće u visini 80% od njegove osnovne plaće ostvarene u mjesecu neposredno prije nego je započeo s bolovanjem.“

**Članak 7.**

U članku 75. dodaje se:

* „5 godina – u visini 1 osnovice iz stavka 2. ovog članka „

**Članak 8.**

Ostale odredbe ostaju nepromijenjene.

**Članak 9.**

Ove II. Izmjene i dopune Pravilnika o radu biti će objavljene na oglasnoj ploči i mrežnoj stranici Vrtića a stupaju na snagu prvog (1) dana od dana objave.

Predsjednik Upravnog vijeća

Damir Matković, mag. iur., v.r.